《题陈履元画玉山草堂图》
元代·卫仁近

万木阴阴覆草堂，湘帘低下净琴张。逶迤万里桥南路，彷佛百花潭上庄。

白鸟向人飞个个，好山当户立苍苍。披图想见人清绝，为写新诗并晚凉。

作者简介：松江华亭人。字叔刚，一字子刚。好学能文，尤工书。顺帝至正间，吴兴守将送米百斛，举为幕官，辞而不受。张士诚辟延宾馆，聘之，亦谢免。授书里中。卒年四十七。有《敬聚斋集》。